बारिश से बेहाल मायानगरी मुंबई, दो दिनों में ही 540 मिलीमीटर बारिश हुई, टूटा 10 साल का रिकॉर्ड  
मुंबई में बारिश से लोग परेशान
जगह-जगह दिख रहा जलभराव
ट्रेन सेवा भी प्रभावित
मुंबई में झमाझम बारिश हो रही है. BMC कमिश्नर के मुताबिक बीते दो दिनों में ही 540 मिलीमीटर बारिश हुई है जो पिछले 10 सालों में सबसे ज़्यादा है. बारिश का पानी सड़कों पर भर गया है, जिससे मुंबई की रफ़्तार थम सी गई है. कई जगह रेलवे ट्रैक पर पानी भर गया है, जिससे ट्रेनें धीरे चल रही हैं. भारी बारिश का असर उड़ानों पर भी पड़ा है. कई फ़्लाइट्स आधे घंटे की देरी से चल रही हैं. सुबह-सुबह स्कूल और दफ़्तर जानेवालों को परेशानी हुई. आज पूरे दिन भारी बारिश के आसार हैं. सुबह 11 बजे के क़रीब हाई टाइड भी आया है. शुरुआती बारिश ने ही बीएमसी के तमाम दावों की पोल खोल दी है.

Mumbai: Streets in Chembur flooded, following heavy rainfall in the state. pic.twitter.com/ovxTgWzhzP


मुंबई में रात 8 बजे से लेकर सुबह 6 बजे तक मुंबई शहर में 91.22 मिमी. बारिश हो चुकी है. मुंबई से सटे पालघर में भी देर रात से ही बारिश हो रही है. बारिश का पानी सड़कों पर भर गया है, जिसके कारण मुंबई की रफ्तार थम सी गई है.

Train movement has been started at Palghar in Mumbai Division at 08.05 hrs (1/7/19). It was stopped after very heavy rains {361 mm}. Here is the consolidated details of cancellation/short termination etc. #WRUpdatespic.twitter.com/dVy7f5y7e9

मुंबई में जोरदार बारिश के कारण सुबह-सुबह स्कूल और दफ्तर जाने वालों को परेशानी हो रही है. शुरुआती बारिश ने ही बीएमसी के तमाम दावों की पोल खोलकर रख दी है. वहीं, पश्चिम रेलवे पीआरओ ने कहा कि भारी बारिश और तेज हवाओं की वजह से निर्माण कार्य में भी बाधा आ रही है. निर्माण कार्यों में आ रही बाधा को देखते हुए चर्चगेट-मरीन लाइन्स के बीच ट्रनों को रोक दिया गया है. उन्होंने कहा कि अगले 30 मिनट में यातायात शुरू होने की उम्मीद है.

#WATCH Mumbai: Children wade through water to go to school as streets in Dadar East have been flooded due to heavy rainfall. pic.twitter.com/x3fQa0PAnG

इससे पहले मौसम विभाग ने कहा था है कि अगले 24 घंटे में  मुंबई और आस-पास के इलाकों में भारी बारिश हो सकती है. मौसम विभाग ने मुंबई और कोंकण में भारी बारिश की चेतावनी दी है. नॉर्थ कोंकण में 2 जुलाई तक भारी बारिश का अलर्ट है. हाई टाइड का अलर्ट भी जारी किया गया है. बीते शुक्रवार को बारिश के कारण कई हादसे भी हुए थे, जिसमें 4 लोगों की मौत हो गई थी. अंधेरी में करंट लगने से 60 साल की एक महिला की मौत हो गई थी, जबकि दूसरी घटना में करंट लगने से गोरेगांव में 2 लोगों की मौत हुई और 2 लोग गंभीर रूप से घायल हुए थे.

Mumbai: Streets in King's Circle area water-logged, following heavy rainfall in Maharashtra. pic.twitter.com/ywZmcoMFSZ

ठाणे में भी करंट लगने से एक व्यक्ति की मौत हो गई थी. चेंबूर इलाके में शुक्रवार रात दीवार ढह जाने से कई गाड़ियों को नुकसान पहुंचा था.